NORAKSTS

|  |  |
| --- | --- |
| 24.07.2025. | Nr.10/17 |

###### REĀLSERVITŪTA NODIBINĀŠANA PAR LABU NEKUSTAMAJAM ĪPAŠUMAM ASPAZIJAS IELĀ 19, JELGAVA

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Jelgavas valstspilsētas pašvaldībā 2025. gada 6. jūnijā saņemts nekustamā īpašuma Aspazijas ielā 19, Jelgavā (kadastra numurs 090000303350) īpašnieka sabiedrības ar ierobežotu atbildību “MCB BŪVE”, reģistrācijas Nr.43603024966, iesniegums par nepieciešamību nodibināt par labu nekustamajam īpašumam Aspazijas ielā 19, Jelgavā (kadastra numurs 090000303350) ceļa servitūtu, apmēram 0.0515 ha platībā, kas šķērsos Jelgavas valstspilsētas pašvaldības īpašumā esošo zemes vienību Asteru ielā 13, Jelgavā (zemes vienības kadastra apzīmējums 09000030426).

Piekļūšanas iespējas nodrošināšanai nekustamajam īpašumam Aspazijas ielā 19, Jelgavā ir nepieciešams nodrošināt piekļūšanu pa Jelgavas valstspilsētas pašvaldības īpašumā esošo zemes vienību Asteru ielā 13, Jelgavā, jo saskaņā ar Jelgavas pilsētas pašvaldības 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” 15.punktā noteikto jebkura saimnieciskā darbība atļauta tikai tādās zemes vienībās, kurām ir nodrošināta piebraukšana. Ievērojot minēto Jelgavas valstspilsētas pašvaldības Zemes lietu komisija 2025. gada 22. maijā pieņēma lēmumu Nr.5/28 “Piekļuves nodrošināšana nekustamajam īpašumam Aspazijas ielā 19, Jelgavā”, ar kuru nolēma neiebilst, ka piekļūšana nekustamajam īpašumam Aspazijas ielā 19, Jelgavā tiek nodrošināta pa Jelgavas valstspilsētas pašvaldības īpašumā esošo zemes vienību Asteru ielā 13, Jelgavā.

Saskaņā ar Civillikuma 1130.pantu servitūts ir tāda tiesība uz svešu lietu, ar kuru īpašuma tiesība uz to ir lietošanas ziņā aprobežota kādai noteiktai personai vai noteiktam zemes gabalam par labu. Civillikuma 1131.pants nosaka, ka servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts.

Saskaņā ar sabiedrības ar ierobežotu atbildību “MCB BŪVE” iesniegumu, sabiedrība ar ierobežotu atbildību “MCB BŪVE” apņemas normatīvajos aktos paredzētajā kārtībā segt izdevumus, kas saistīti ar zemesgabala uzmērīšanu, notāra pakalpojumiem, reģistrēšanu Nekustamā īpašuma valsts kadastra informācijas sistēmā, kā arī segt visus izdevumus, kas saistīti ar rālservitūta ierakstīšanu zemesgrāmatā.

Pamatojoties uz Pašvaldību likuma 10.panta pirmās daļas 16.punktu un 73.panta ceturto daļu, ievērojot Civillikuma 1130., 1131., 1231. un 1235. pantu

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piekrist nodibināt reālservitūtu par labu nekustamajam īpašumam Aspazijas ielā 19, Jelgavā (kadastra numurs 090000303350), kas šķērsos Jelgavas valstspilsētas pašvaldības īpašumā esošo zemes vienību Asteru ielā 13, Jelgavā (zemes vienības kadastra apzīmējums 09000030426).
2. Pilnvarot Jelgavas valstspilsētas pašvaldības izpilddirektoru slēgt līgumu ar sabiedrību ar ierobežotu atbildību “MCB BŪVE”, reģistrācijas Nr.43603024966 par reālservitūta nodibināšanu Jelgavas valstspilsētas pašvaldības īpašumā esošajā zemes vienībā Asteru ielā 13, Jelgavā (zemes vienības kadastra apzīmējums 09000030426).
3. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītājai veikt darbības, kas saistītas ar nodibinātā rālservitūta ierakstīšanu zemesgrāmatā.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā